Parinu var synjað um alþjóðlega vernd hér á landi öðru sinni þann 26. nóvember í fyrra . Tekið skal fram vegna fréttaflutnings að farið er að lögum varðandi brottvísun parsins og barns þeirra . Tekið skal fram í ljósi aðstæðna og þess að hinsti hvíldarstaður barns parsins er hér á landi að fella má úr gildi endurkomubann , hafi aðstæður breyst frá því að ákvörðun um brottvísun var tekin . Fyrirliggjandi upplýsingar og mannréttindaskýrslur eru samhljóða um að Georgía sé friðsælt lýðræðisríki þar sem hvorki er stríðsástand né ógnarstjórn . Hvert mál er skoðað sérstaklega og metið á grundvelli atvika þess og séu þær aðstæður uppi að georgískur ríkisborgari sé í hættu í heimalandi sínu og eigi ekki möguleika á vernd þar er honum eða henni veitt alþjóðleg vernd hér á landi eins og lög og alþjóðasáttmálar mæla fyrir um . Einstaklingar frá Georgíu , sem ekki þurfa á vernd að halda , þurfa dvalarleyfi hér á landi til að mega dvelja hér lengur en þrjá mánuði , eins og ríkisborgarar annarra ríkja utan EES / EFTA-svæðisins . Dvalarleyfi eru meðal annars veitt á grundvelli atvinnuþátttöku , náms og fjölskyldusameiningar og þarf að uppfylla skilyrði slíkra leyfa til að þau séu gefin út .